byggverk
Store norske leksikon,Kunst og estetikk,Arkitektur og landskap,Byggeteknikk
Byggverk er en fellesbetegnelse på ulike typer konstruksjoner skapt av mennesker, både bygninger (hus, boliger, borger, kirker), tårn, broer, demninger med mer. Felles for konstruksjonene er at de står på bakken og kan atskilles i forhold til sine omgivelser.
Blant de største eldre byggverk er Kheopspyramiden i Egypt (2600–2500 fvt.), som er 146 meter høy, og den kinesiske mur (fullført under Ming-dynastiet 1368–1644), som opprinnelig var om lag 2400–3000 kilometer lang. I moderne tid har nye materialer og avansert teknologi muliggjort byggverk som både rager atskillig høyere og spenner videre enn det som tidligere var mulig. Høye byggverk Det høyeste byggverket som noensinne er oppført, er skyskraperen Burj Khalifa (tidligere Burj Dubai) i Dubai i De forente arabiske emirater. Tårnet, som har 162 etasjer og en høyde på 828 meter, var ferdig i 2009, offisiell åpning 4. januar 2010. Tidligere høyderekord hadde en bardunforankret mast som tilhørte Warszawa Radio i Konstantynów (646,38 meter). Den falt sammen i 1991. Etter dette var en bardunforankret fjernsynsmast mellom Fargo og Blanchard i North Dakota med sine 629 meter det høyeste byggverket. Verdens høyeste frittstående byggverk før Burj Khalifa var CN Tower i Toronto (553,34 meter). Tvillingskyskraperne Petronas Twin Towers i Kuala Lumpur (452 meter uten fjernsynsmast) var i perioden 1996–2003 verdens høyeste bygninger. I 2003 ble de forbigått av skyskraperen Taipei 101 i Taipei på Taiwan. Dette kontorbygget er 508 meter høyt, medregnet et 60 meter høyt spir med radiomast. Det har 101 etasjer.Troll-plattformen på den norske kontinentalsokkelen i Nordsjøen er med sine 472 meter verdens høyeste flyttbare byggverk. Høyeste byggverk i fastlands-Norge er Grenland bru (166 meter), mens den høyeste bygningen er Nexan-tårnet i Halden (120 meter etter påbygg i 2011), fulgt av Radisson SAS Plaza Hotel Oslo (tidligere Oslo Plaza; 117 meter). Et utvalg av verdens høyeste frittstående byggverk Høyde (m) Oppført      Burj Khalifa, Dubai, De forente arabiske emirater 828 2009    CN Tower, Toronto, Canada 553 1975    Ostankino-tårnet, Moskva, Russland 540 1967   Taipei 101, Taipei, Taiwan 508 2003   World Financial Center, Shanghai, Kina 492 2008    Petronas Towers, Kuala Lumpur, Malaysia 452 1996    Sears Tower, Chicago, USA¹ 443 1974    Empire State Building, New York, USA² 381 1931   Amoco Corp. Building, Chicago, USA 346 1973   John Hancock Building, Chicago, USA 343 1968    Chrysler Building, New York, USA 319 1930   Bank of China, Hong Kong 315 1989   Texas Commerce Building, Houston, USA 306 1981    Eiffeltårnet, Paris, Frankrike³ 300 1889   Allied Bank Plaza, Houston, USA 296 1983   Columbia Seafirst Center, Seattle, USA 291 1985   Commerzbank-bygningen, Frankfurt am Main, Tyskland4  259 1997   Canary Wharf Tower, London, Storbritannia 244 1991   Washington Memorial, Washington, D.C., USA 169 1884   Vealøstårnet, Skien 168 1969    Grenland bru, Telemark 166 1996   Kölnerdomen, Köln, Tyskland 157 1880   Nexanstårnet, Halden (1. byggetrinn i 1992: 100 m) 120 2011    Tryvannstårnet, Oslo 118 1962   Radisson SAS Plaza Hotel (tidligere Oslo Plaza Hotel), Oslo 117 1990     ¹ 549 m med fjernsynsmast  ² 449 m med fjernsynsmast  ³ 321 m med fjernsynsmast  4 Europas høyeste bygning Les mer i Store norske leksikon bygging bygningsvern arkitektur verdens syv underverker UNESCOs verdensarvliste